Firmele din România trebuie să înlocuiască până la 1 august casele de marcat cu noi modele, cu jurnal electronic și memorie fiscală, dar termenul este foarte strâns, având în vedere că abia acum încep să fie omologate noile variante de către Institutul Național de Cercetare-Dezvoltare în Informatică - ICI, a spus vineri Marius Ursulescu, directorul general al Custom Production Europe SRL, producător de case de marcat și imprimante fiscale, la emisiunea ZF Live.